થાણેમાં રોડ અને રેલ કનેક્ટિવિટી ખરેખર સારી છે. મુંબઈ કે નવી મુંબઈથી કોઈ પણ વ્યક્તિ લોકલ ટ્રેન દ્વારા ગમે ત્યારે સરળતાથી થાણે સુધી પહોંચી શકે છે. મુંબઈનાં વેસ્ટર્ન સબર્બની હદમાં આવેલા મીરા રોડથી થાણે સુધી પહોંચવા ઘોડબંદર રોડ જાણીતો છે. આ ઉપરાંત મુંબઈ, થાણે અને કલ્યાણ-ડોમ્બિવલી સુધરાઈની લોકલ બસ-સર્વિસ પણ થાણેના વિવિધ વિસ્તારો સાથે કનેક્ટિવિટી ધરાવે છે. દિવા રેલવે-સ્ટેશનને કારણે પણ રહેવાસીઓનો પ્રવાસ સરળ બની રહ્યો છે. કાપુરબાવડી જંક્શન પર ફ્લાયઓવરને કારણે પણ થાણેમાં ટ્રાફિકને રાહત છે. કાપુરબાવડી જંક્શન પર ઘોડબંદર રોડ અને ભિવંડી બાયપાસને જોડતા ર્પોશનને પણ આ વર્ષે જૂનમાં ખુલ્લો મૂકવામાં આવ્યો હતો. આ ઉપરાંત થાણે સુધરાઈએ પણ શહેરભરમાં રોડને પહોળો કરવાનો પ્રોજેક્ટ હાથ ધરવાનું નક્કી કર્યું છે.